OpenLLM-France/wikimedia huggingface dataset:
# Basili Mesardonita

Basili Argir Mesardonita va ser catepà d'Itàlia, açò és, el representant de l'Imperi Romà d'Orient en el tema d'Itàlia, de 1010 a 1016 (o 1017).
Va ser el successor del catepà Joan Curcues, que va morir lluitant contra els llombards acabdillats per Melus de Bari, a principis de 1010. El març d'aqueix any, el catepà Basili Mesardonita va desembarcar amb reforços de Constantinoble comandats per l'estrateg de Cefalònia, Lleó Tornici Contoleó. Els rebels van ser assetjats immediatament en Bari, on els ciutadans d'origen grec de la ciutat van negociar la rendició i van forçar els líders llombards a fugir per a posar-se fora de perill (Melo va fugir primer a Roma i més tard va cercar suport de l'emperador del Sacre Imperi Romanogermànic a Alemanya, mentre que el seu cunyat Dato va ser protegit pels monjos benedictins de Montecassino). Basili Mesardonita va entrar en la ciutat rendida l'11 de juny de 1011, restablint l'autoritat romana d'Orient sense realitzar persecucions indiscriminades contra els no afectes: solament va enviar als familiars dels líders llombards rebels (entre ells, al mateix fill de Melo de Bari, Argir), a Constantinoble.
El següent moviment polític de Basili en el Catepanat d'Itàlia va ser intentar aliar a l'Imperi tants principats llombards de Mezzogiorno italià com fóra possible. Va visitar Salern a l'octubre de 1011, on el príncep Guaimar III estava subjecte, almenys nominalment, a vassallatge romà d'Orient. Després va continuar fins a Montecassino, monestir dominat per abats d'orígens llombards (no grecs) que estaven protegint en les seues terres (un domini independent, sotmès solament al Papat de Roma) a Dato de Bari. No obstant això, el catepà Basili Mesardonita va confirmar a l'abat Atenulf (germà del príncep de Càpua Pandulf IV, el Llop dels Abruzos), tots els privilegis que el monestir de Monte Cassino posseïa en els territoris romans d'Orient a Itàlia. Llavors, el monestir va expulsar a Dato de Bari, que es va refugiar en territori papal. Basili Mesardonita va mantenir el Catepanat d'Itàlia en pau fins a la seva mort en 1016 (o en 1017, segons les cròniques de Llop el Protoespatari. El seu successor fou l'estrateg de Cefalònia abans esmentat, Lleó Tornici Contoleó.

## Anotacions

* ↑ En les seves cròniques, Llop el Protoespatari utilitza la convenció romana d'Orient (açò és, el calendari julià) de situar el començament de cada any en el mes de setembre, pel que la datació dels successos narrats d'un any determinat podria situar-se a la fi de l'any anterior (seguint el calendari gregorià).

## Bibliografia

* Norwich, John Julius. The Normans in the South 1016-1130. Longmans: Londres, 1967.
* Chalandon, Ferdinand. Histoire de la domination normande en Italie et en Sicile. París, 1907.
# Mathias Jung

Mathias Jung (Brotterode-Trusetal, 17 de desembre de 1958) és un biatleta alemany, ja retirat, que va competir sota bandera de la República Democràtica Alemanya durant les dècades de 1970 i 1980.
El 1980 va prendre part en els Jocs Olímpics d'Hivern de Lake Placid, on disputà dues proves del programa de biatló. Fent equip amb Klaus Siebert, Frank Ullrich i Eberhard Rösch guanyà la medalla de plata en la cursa del relleu 4x7,5 km, mentre en la dels 20 quilòmetres fou vint-i-unè.
En el seu palmarès també destaquen dues medalles d'or i una de plata al Campionat del món de biatló i dos títols nacionals.

## Referències

* 1 2 «Mathias Jung Olympic Results». sports-reference.com. Arxivat de l'original el 18 de desembre 2012. [Consulta: 26 febrer 2020].
# Massinet Sorcinelli

Massinet Sorcinelli (São Paulo, 27 de febrer de 1922 - 12 d'agost de 1971) fou un jugador de bàsquet brasiler que va competir durant les dècades de 1940 i 1950. Jugava en la posició d'aler.
El 1948 va prendre part en els Jocs Olímpics de Londres, on guanyà la medalla de bronze en la competició de bàsquet. El 1951 guanyà la medalla de bronze en els Jocs Panamericans.

## Referències

* 1 2 «Massinet Sorcinelli Olympic Results». sports-reference.com. Arxivat de l'original el 17 d'abril 2020. [Consulta: 24 abril 2019].
# Rolf Jobst

Rolf Jobst (Ebersbach, 31 de març de 1951 - Berlín, 27 de gener de 2020) és un remer alemany, ja retirat, que va competir sota bandera de la República Democràtica Alemanya durant les dècades de 1960 i 1970.
El 1972 va prendre part en els Jocs Olímpics d'Estiu de Múnic, on guanyà la medalla de plata en la prova del quatre amb timoner del programa de rem. Formà equip amb Dietrich Zander, Reinhard Gust, Eckhard Martens i Klaus-Dieter Ludwig.
En el seu palmarès també destaquen una medalla d'or al Campionat del Món de rem de 1970 i dues medalles de plata al Campionat d'Europa de rem, el 1971 i 1973.

## Referències

* ↑ «Olympedia – Rolf Jobst». [Consulta: 13 juny 2022].
* ↑ «Rudern - Weltmeisterschaften. Achter - Herren». [Consulta: 13 juny 2022].
* ↑ «Rudern - Europameisterschaften (Herren - Achter)». [Consulta: 13 juny 2022].
* ↑ «Rudern - Europameisterschaften (Herren - Vierer m.Stm.)». [Consulta: 10 juny 2022].
* ↑ Kluge, Volker. Das grosse Lexikon der DDR-Sportler : die 1000 erfolgreichsten und populärsten Sportlerinnen und Sportler aus der DDR, ihre Erfolge und Biographien. Berlin: Schwarzkopf & Schwarzkopf, 2000, p. 187. ISBN 3-89602-348-9.
# Otto Tachenius

Otto Tachenius (* 1610 a Herford també Otto Tacke; † 1680 a Venècia) va ser un metge, farmacèutic i alquimista alemany.
A la Universitat de Pàdua va rebre el doctorat en medicina. Va descobrir la sílice i el contingut d'àcid en els olis i greixos En 1666 va publicar el seu llibre més famós Hipòcrates Chimicus . Va anar més enllà del seu mestre Franciscus Sylvius i estava segur que en tots els àcids i bases eren elproducte de processos químics.

## Obres

* Ottonis Tachenii Hipòcrates chimicus: per ignem et aquam methodo sentit a l'altra novissimi salis viperini antiquíssima fonamenta aquest antres . - lutetiae Parisiorum: d'Horvy, 1669. edició digitalitzada
** Editio secunda. - Combi & La Nouij, Venetiis 1678 sortida digitalitzada de Biblioteca de la Universitat de Düsseldorf
* Ottonis Tachenii antiquissimae hippocraticae medicinae Clavis: Manuali experientia en naturae fontibus elaborata, qua per ignem et aquam inaudita methodo occulta naturae et Artis, compendiosa operandi ratione manifesta fiunt, et dilucidi aperiuntur . - Neapoli: Perati, 1697. Edició digitalitzada

## Bibliografia

* Julius Pagel: Tachenius, Otto. A: Allgemeine Deutsche Biographie (ADB). Band 37, Duncker & Humblot, Leipzig 1894, S. 340.
* Take, Heinz-Herbert: Otto Tachenius (1610–1680). Wegbereiter der Chemie zwischen Herford und Venedig. Bielefeld, 2002. ISBN 3-89534-466-4

## Enllaços externs

* NDR Biografie

## Referències

* ↑ Paul Strathern "de Mendeleiev somni", p.185
# Maurice Bouton

Maurice Paul René Monney-Bouton (París, 24 de febrer de 1892 - Clichy, Hauts-de-Seine, 15 de juny de 1965) va ser un remer francès que va competir a començaments del segle xx.
El 1920 va prendre part en els Jocs Olímpics d'Anvers, on guanyà la medalla de plata en la competició del dos amb timoner del programa de rem, formant equip amb Gabriel Poix i Ernest Barberolle.
Quatre anys més tard, als Jocs de París, guanyà la medalla de plata en la competició del dos sense timoner del programa de rem, formant equip amb Georges Piot.
El 1913 i 1920 es proclamà campió d'Europa de rem de dos amb timoner.

## Referències

* 1 2 «Maurice Monney-Bouton Olympic Results». sports-reference.com. Arxivat de l'original el 14 de novembre 2012. [Consulta: 6 octubre 2017].
* ↑ «Rudern - Europameisterschaften (Herren - Zweier m. Stm.)».
# Masud Minhas

Masud Minhas (Sarikue, 1911 - Chennai, c. 1935) va ser un jugador d'hoquei sobre herba indi que va competir durant la dècada de 1930.
El 1932 va prendre part en els Jocs Olímpics de Los Angeles, on va guanyar la medalla d'or com a membre de l'equip indi en la competició d'hoquei sobre herba. Morí de tuberculosi a finals de la dècada de 1930.

## Referències

* 1 2 «Masud Minhas Olympic Results». sports-reference.com. Arxivat de l'original el 11 de juny 2015. [Consulta: 17 juliol 2018].
# Zipserita

La zipserita és un mineral de la classe dels sulfurs. Rep el nom en honor de Kristián Andrej Zipser (Györ, Hongria, 25 de novembre de 1783 - Banská Bystrica, Eslovàquia, 20 de febrer de 1864), un destacat mineralogista de l'Imperi Austrohongarès al segle xix.

## Característiques

La zipserita és un sulfur de fórmula química Bi₅S₄. Va ser aprovada com a espècie vàlida per l'Associació Mineralògica Internacional l'any 2022. Cristal·litza en el sistema trigonal. Va ser publicada a la revista internacional Mineralogical Magazine per Juraj Majzlan et al. en el mes de maig de 2024 amb el títol Zipserite, a new bismuth chalcogenide Bi5(S,Se)4 from Nagybörzsöny in Hungary with a R3m(00γ)00 modulated structure.
L'exemplar que va servir per a determinar l'espècie, el que es coneix com a material tipus, es troba conservat a les col·leccions de la facultat de ciències naturals de la Universitat Comenius de Bratislava, a Eslovàquia, amb el número de catàleg: mmuk 7670.

## Formació i jaciments

Va ser descoberta a Alsó-Rózsa, a Nagybörzsöny, dins el districte de Szob (Pest, Hongria). També ha estat descrita a la mina Penberthy Croft, a la localitat de St Hilary, a Cornualla (Anglaterra). Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Zipserite» (en anglès). Mindat. [Consulta: 7 gener 2023].
* ↑ Miyawaki, Ritsuro; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) – Newsletter 70». European Journal of Mineralogy, 34, 6, 09-12-2022, pàg. 591–601. DOI: https://doi.org/10.5194/ejm-34-591-2022 [Consulta: 7 gener 2023].
* 1 2 Majzlan, Juraj; Ozdín, Daniel; Sejkora, Jiří; Steciuk, Gwladys; Plášil, Jakub; Rößler, Christiane; Matthes, Christian «Zipserite, a new bismuth chalcogenide Bi5(S,Se)4 from Nagybörzsöny in Hungary with a Rm(00γ)00 modulated structure». Mineralogical Magazine, 88, 4, 8-2024, pàg. 482–492. DOI: https://doi.org/10.1180/mgm.2024.37 [Consulta: 21 octubre 2024].
* ↑ «Zipserite from Penberthy Croft Mine, St Hilary, Cornwall, England, UK». Mindat. [Consulta: 21 octubre 2024].
# Almiro Bergamo

Almiro Bergamo (Cavallino-Treporti, 20 d'octubre de 1912 - Cavallino-Treporti, 4 de juliol de 1994) fou un remer italià que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla de plata en la prova del dos amb timoner del programa de rem. Formà equip amb Guido Santin i Luciano Negrini.
En el seu palmarès també destaquen tres medalles al Campionat d'Europa de rem, dues d'or (1935 i 1938) i una de plata (1937), sempre en la prova del dos amb timoner.

## Referències

* ↑ «Almiro Bergamo Olympic Results». sports-reference.com. Arxivat de l'original el 18 d'abril 2020. [Consulta: 2 juny 2019].
* ↑ «Rudern – Europameisterschaften (Herren – Zweier m. Stm.)» (en alemany). Sport Komplett. [Consulta: 13 maig 2018].
# Ourkunje

Ourkunje (probablement seria mes correcte Urkunje) fou un districte esmentat a l'autobiografia de Tamerlà con annex a Coràsmia i que probablement seria una derivació de Urgenj o Urganj, la principal ciutat i fortalesa del país. Al mapa que acompanya va versió en anglès de l'Atobiografia de Tamerlà, Ourkunje apareix amb aquest nom com una ciutat situada aproximadament on hauria d'estar Urganj(la qual no apareix).
En la seva primera expedició a Coràsmia feta sota ordres de Qazaghan, Tamerlà va aconseguir el triomf i va repartir les fortaleses dels dos països (Coràsmia i Ourkunje) entre els seus amirs, però després diu que va nomenar un únic kutwali de confiança i va establir un govern regular; Abd Allah ibn Qazaghan li va concedir Ourkunge a Tamerlà, però probablement només les rendes. El districte com a tal, amb aquest nom, ja no torna a ser esmentat, però Urganj o Urgenj apareix repetidament a la història de Coràsmia.

## Notes

* ↑ la versió Ourkunje estaria originada en que la versió en turc jagatai fou traduida inicialment al persa i després traslladat del persa al anglès i probablement alguns nom es van basar en la traducció al francès de l'obra de Yazdi, Zafarnama

## Referència

* The Mulzufat Timury Or Autobiographical Memoirs, Written in the Jagtay Turky, per Timur ibn Taraga'i Jurjan, inclou mapa
# Maurice Delvart

Maurice Paul Léon Delvart (Bourecq, Pas-de-Calais, 21 de setembre de 1899 - París, 24 de desembre de 1986) va ser un atleta francès, especialista en els 400 metres llisos, que va competir a començaments del segle xx.
El 1920 va prendre part en els Jocs Olímpics d'Anvers, on disputà dues proves del programa d'atletisme. En la cursa del 4x400 metres relleus, formant equip amb Georges André, Gaston Féry i André Devaux, guanyà la medalla de bronze. En els 400 metres quedà eliminat en sèries.
Va establir el rècord del món en els 500 metres.

## Millors marques

* 400 metres. 50.1" (1922)

## Referències

* 1 2 3 «Maurice Delvart Olympic Results». sports-reference.com. Arxivat de l'original el 21 de setembre 2011. [Consulta: 4 novembre 2017].
# Mathieu Bragard

Mathieu Bragard (Verviers, 10 de març de 1895 - 19 de juliol de 1952) fou un futbolista belga de la dècades de 1910 i 1920.
El 1920 va prendre part en els Jocs Olímpics d'Anvers, on guanyà la medalla d'or en la competició de futbol. Pel que fa a clubs, defensà els colors del RCS Verviers.
Amb la selecció nacional jugà 7 partits, en els quals marcà 5 gols.

## Referències

* 1 2 «Mathieu Bragard Olympic Results». sports-reference.com. Arxivat de l'original el 14 de desembre 2012. [Consulta: 31 agost 2017].
# Tetraedrita-(Cu)

La tetraedrita-(Cu) és un mineral de la classe dels sulfurs que pertany al subgrup de la tetraedrita.

## Característiques

La tetraedrita-(Cu) és un sulfur de fórmula química Cu₆(Cu₄Cu²⁺₂)Sb₄S₁₂S. Va ser aprovada com a espècie vàlida per l'Associació Mineralògica Internacional l'any 2022. Cristal·litza en el sistema isomètric. Va ser publicada a la revista internacional Mineralogical Magazine per Jiří Sejkora et al. en el mes d'abril de 2024 amb el títol Tetrahedrite-(Cu), Cu12Sb4S13, from Bankov near Košice, Slovak Republic: a new member of the tetrahedrite group.
Les mostres que van servir per a determinar l'espècie, el que es coneix com a material tipus, es troben conservades a les col·leccions del departament de mineralogia i petrologia del Museu Nacional de Praga, a la República Txeca, amb el número de catàleg: p1p 27/2022, i al Museu d'Història Natural de la Universitat de Pisa (Itàlia), amb el número de catàleg: 20017.

## Formació i jaciments

Va ser descoberta als cossos de magnesita de Medvedza, dins el dipòsit de magnesita de Bankov, a Košice (Regió de Košice, Eslovàquia). També ha estat descrita a Radětice (districte de Příbram, Txèquia), a la mina Julcani (Huancavelica, Perú) i a la mina Eagle (Colorado, Estats Units).

## Referències

* ↑ «Tetrahedrite-(Cu)» (en anglès). Mindat. [Consulta: 6 gener 2023].
* ↑ Miyawaki, Ritsuro; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) – Newsletter 70». European Journal of Mineralogy, 34, 6, 09-12-2022, pàg. 591–601. DOI: https://doi.org/10.5194/ejm-34-591-2022 [Consulta: 6 gener 2023].
* ↑ Sejkora, Jiří; Biagioni, Cristian; Števko, Martin; Musetti, Silvia; Peterec, Dušan «Tetrahedrite-(Cu), Cu12Sb4S13, from Bankov near Košice, Slovak Republic: a new member of the tetrahedrite group». Mineralogical Magazine, 88, 4, 8-2024, pàg. 392–399. DOI: https://doi.org/10.1180/mgm.2024.24 [Consulta: 21 octubre 2024].
* ↑ Sejkora, Jiří; Biagioni, Cristian; Škácha, Pavel; Musetti, Silvia; Kasatkin, Anatoly V.; Nestola, Fabrizio «Tetrahedrite-(Cd), Cu 6 (Cu 4 Cd 2 )Sb 4 S 13 , from Radětice near Příbram, Czech Republic: the new Cd member of the tetrahedrite group». European Journal of Mineralogy, 35, 6, 01-11-2023, pàg. 897–907. DOI: doi:10.5194/ejm-35-897-2023 [Consulta: 21 octubre 2024].
# Siegfried Fricke

Siegfried Fricke (Bralorne, 19 de novembre de 1954) és un remer alemany, ja retirat, que va competir sota bandera de la República Federal Alemanya durant la dècada de 1970. És tinent coronel a la reserva.
El 1976 va prendre part en els Jocs Olímpics d'Estiu de Mont-real, on guanyà la medalla de bronze en la prova del quatre amb timoner del programa de rem. Formà equip amb Hans-Johann Färber, Ralph Kubail, Peter Niehusen i Hartmut Wenzel. En el seu palmarès també destaquen dos campionats nacionals, el 1975 i 1976.
Una vegada retirat va estudiar administració pública i es dedicà a la política. Entre el 2000 i el 2006 fou alcalde de Königstein im Taunus per la CDU.

## Referències

* 1 2 3 «Olympedia – Siegfried Fricke». [Consulta: 15 juny 2022].
# Fiorella Aíta

Fiorella Aíta Junek (Lima, 13 de juliol de 1997) és una exjugadora de voleibol del Perú. Va ser internacional amb la Selecció femenina de voleibol del Perú. Va competir en els Jocs Olímpics d'Estiu de 2000 a Sydney i en el Campionat del Món de voleibol femení disputat al Japó en 1998.

## Referències

* ↑ «Fiorella AÃ­ta Bio, Stats, and Results» (en anglès). Arxivat de l'original el 2020-04-18. [Consulta: 25 desembre 2017].
* ↑ «Women Volleyball XIII World Championship 1998 Japan - 03-12.11 Winner Cuba», 26-06-2015. Arxivat de l'original el 2015-06-26. [Consulta: 25 desembre 2017].
* ↑ Women and sport in Latin America. ISBN 9781317565734.
# Beatriu III de Bigorra

Estefania de Marsan o de Bigorra fou vescomtessa de Marçan i comtessa de Bigorra de 1178 a 1194 sota el nom (segons el lloc) de Beautriu I de Marçan o de Beatriu III de Bigorra. Era filla de Cèntul III, comte de Bigorra, i de Matella dels Baus.

## Biografia

Per posar fi a la rivalitat entre els Comtats de Bigorra i de Comenge, el seu pare l'havia promès amb el comte Bernat IV de Comenge. El matrimoni es va celebrar el 1180 i Bernat IV va prendre possessió de Bigorra i de la Vall d'Aran. Se situava així sota la sobirania feudal d'Alfons II, rei de Catalunya i Aragó (comte de Barcelona), i va negar així l'ajuda militar que devia al seu altre senyor feudal, Ramon V, comte de Tolosa que lluitava a Provença contra el comte de Barcelona.
El 1192, Bernat IV va repudiar a la seva esposa i la va exiliar amb la seva filla Peronella cap a la Bigorra, tot guardant el control del comtat de la seva esposa repudiada. Però el rei Alfons II d'Aragó no hi va estar d'acord, i va intervenir, obligant a Bernat a renunciar a Bigorra a favor de la seva filla Peronella, que es va casar amb un dels seus vassalls, el vescomte Gastó VI de Bearn.

## Matrimonis i fills

Havia estat casada en primeres noces amb Pere II de Dacs, vescomte de Dacs (1167-1170), que va morir el 1170 sense que haguessin tingut fills.
Es va casar de nou vers el 1180 amb Bernat IV († 1251), comte de Comenge, donant a llum a:
* Peronella († 1251), comtessa de Bigorra i vescomtessa de Marçan de la casa de Comenge.

## Bibliografia

* Foundation for Medieval Genealogy : Comtes de Bigorre
* Biografies medievals

## Notes i referències

* ↑ sense tenir en compte els drets de Beatriu III
# Max Rudolf (remer)

Max Rudolf (12 de febrer de 1891 - ?) va ser un remer suís que va competir a començaments del segle xx. Era germà del també remer Paul Rudolf.
El 1920 va prendre part en els Jocs Olímpics d'Anvers, on guanyà la medalla d'or en la competició del quatre amb timoner del programa de rem, formant equip amb Willy Brüderlin, Paul Rudolf, Hans Walter i Paul Staub. En aquests mateixos Jocs disputà la prova del vuit amb timoner, on fou eliminat en sèries.

## Referències

* 1 2 3 «Max Rudolf Olympic Results». sports-reference.com. Arxivat de l'original el 18 de desembre 2012. [Consulta: 7 octubre 2017].
# Włodzimierz Schmidt

Włodzimierz Schmidt (Poznań, 10 d'abril de 1943 - 1 d'abril de 2023) fou un jugador d'escacs polonès, que tenia el títol de Gran Mestre des de 1976. Anteriorment, havia obtingut el títol de Mestre Internacional el 1968. El 2004 la FIDE li va atorgar el títol de FIDE Senior Trainer, el màxim títol d'entrenador internacional.
Tot i que des de l'octubre de 2021 estava inactiu, a la llista d'Elo de la FIDE de l'abril de 2023, hi tenia un Elo de 2190 punts, cosa que en feia el jugador número 631 de Polònia. El seu màxim Elo (en els darrers 20 anys) va ser de 2465 punts, a la llista de gener de 1992 (posició 402 al rànquing mundial).

## Resultats destacats en competició

Schmidt va ser Campió de Polònia en set ocasions: els anys 1971, 1974, 1975, 1981, 1988, 1990 i 1994.
En torneigs, va guanyar o empatar al primer lloc a Lublin 1970, Polanica Zdrój (Memorial Rubinstein 1973, Malmö 1977, Bagneux 1980, Polanica Zdrój 1981, Smederevo 1981 i Vinkovci 1986, i fou segon ex aequo a Varsòvia 1987.

### Participació en competicions per equips

Schmidt va jugar, representant Polònia, en 14 Olimpíades d'escacs entre1962 i 1994.

## Notes i referències

* 1 2 3 «Nota biogràfica de Włodzimierz Schmidt» (en anglès). Chessgames.com. [Consulta: 4 novembre 2011].
* ↑ «Llista de Senior FIDE Trainers» (en anglès). Fide.com. [Consulta: 4 novembre 2011].
* ↑ «Fitxa d'àrbitre de Włodzimierz Schmidt» (en anglès). Fide.com. [Consulta: 4 novembre 2011].
* ↑ «"Rànquing d'escaquistes per federació: Polònia"» (en anglès). lloc web de la FIDE. [Consulta: 9 abril 2023].
* ↑ Posició al rànquing mundial i evolució Elo de Włodzimierz Schmidt «benoni.de» (en alemany). Arxivat de l'original el 2016-03-03. [Consulta: 4 novembre 2011].
* ↑ «Historial del Campionat d'escacs de Polònia» (en castellà). ajedrezdeataque.com. [Consulta: 4 novembre 2011].
* ↑ «Historial del Campionat d'escacs de Polònia» (en polonès). polbase.w.interia.pl. Arxivat de l'original el 2011-09-25. [Consulta: 4 novembre 2011].
* 1 2 Umiastowski, Adam. «Historial, resultats complets, partides, i taules de creuaments del Memorial Rubinstein» (en polonès). Arxivat de l'original el 2011-04-23. [Consulta: 3 novembre 2011].
* ↑ «Fitxa de Włodzimierz Schmidt» (en anglès). olimpbase.org. [Consulta: 3 novembre 2011].

## Enllaços externs

* Posicions crítiques de les seves partides a «wtharvey.com» (en anglès). [Consulta: 26 octubre 2011].
# Maurice Desaymonet

Maurice Desaymonet (14è districte de París, 24 de juny de 1921 - Antony, 4 de novembre de 2015) fou un jugador de bàsquet francès que jugava en la posició d'aler.
El 1948 va prendre part en els Jocs Olímpics de Londres, on guanyà la medalla de plata en la competició de bàsquet. El 1949 guanyà la medalla de plata al Campionat d'Europa de bàsquet que es disputà a Egipte. Entre 1948 i 1950 jugà 28 partits amb la selecció francesa. A nivell de clubs jugà amb el Championnet Sports, amb qui guanyà la lliga francesa de 1945.

## Referències

* 1 2 «Maurice Desaymonnet Olympic Results». sports-reference.com. Arxivat de l'original el 17 d’abril 2020. [Consulta: 25 juliol 2019].
* ↑ Plantilla de la selecció nacional de França al Campionat d'Europa de bàsquet masculí de 1949(anglès)
* ↑ Maurice Desaymonet n'est plus, un pionnier nous a quittés Arxivat 2016-01-13 a Wayback Machine. - Fédération Française de BasketBall, 4 novembre 2015
# Midaèon

Midaèon o Midàion (en grec antic: Μιδάειον o Μιδάιον) va ser una ciutat del nord-est de Frígia, a la vora del riu Batis, al camí entre Dorilèon i Pessinunt. Pertanyia al convent jurídic de Sínnada, segons diuen Esteve de Bizanci, Claudi Ptolemeu, Plini el Vell i Estrabó.
La ciutat podria haver estat construïda per un dels cinc reis que van portar el nom de Mides al Regne de Frígia. És coneguda perquè en aquesta ciutat va caure presoner l'almirall Sext Pompeu en mans dels oficials de Marc Antoni, i on va ser executat tot seguit. S'ha suposat que es correspon amb la ciutat que Ammià Marcel·lí esmenta amb el nom de Mygdum.

## Referències

* ↑ Smith, William (ed.). «Midaeium». Dictionary of Greek and Roman Geography (1854). [Consulta: 7 maig 2021].